X-Men Origins: Wolverine
<s>X-Men Origins: Wolverine () je američki science fiction film snimljen 2009. godine u režiji Gavina Hooda.</s><s>Predstavlja četvrti dio serije X-Men temeljene na istoimenom stripu u izdanju Marvel Comicsa, odnosno prednastavak i spinoff posvećen liku Wolverinea čiji lik u filmu tumači Hugh Jackman.</s><s>Radnja započinje sredinom 19. vijeka u Sjevernoj Americi i prikazuje kako James Logan otkriva svoje mutantske sposobnosti zajedno sa bratom Victorom Creedom (koga glumi Liev Schreiber) te vijek kasnije, za vrijeme Hladnog rata, pristaje raditi za američki vladu i postati  supertajnog tima mutantskih operativaca koje vodi beskrupulozni pukovnik William Stryker (čiji lik tumači Danny Huston).</s>

<s>Scenario za X-Men Origins: Wolverine je napisao David Benioff, jedan od velikih fanova originalnog stripa, koji je, za razliku od ranijih filmova iz serije X-Men, nastojao sadržaj filma orijentirati na jedan lik, te prikazati njegov rani život i staviti naglasak na karakter.</s><s>Projekt je odobren nakon nekoliko godina, ali su produkciju mučili određeni problemi na snimanju, a neposredno prije premijere je na Internet izbačena tzv. radna kopija filma kojoj su bili nedostajali neki naknadno dodani detalji i scene.</s><s>Usprkos toga je imao solidne rezultate na kino-blagajnama; filmske kritike su, međutim, bile izuzetno loše.</s>

<s>U filmu se kao jedan od negativaca pojavljuje lik plaćenika Waynea Wadea koga tumači Ryan Reynolds.</s><s>Isti će lik, opet u tumačenju Reynoldsa, postati protagonist parodijskog film Deadpool, kao i nastavka Deadpool 2 gdje se scena iz Wolverinea parodira.</s>

<s>Izvori</s>

<s>Vanjske veze</s>

<s></s>

<s>Američki filmovi
SF-filmovi
Akcije (filmovi)
Filmovi o X-Menima</s>

